પારૂલ યુનિવર્સિટીના પૂર્વ સંચાલક જયેશ પટેલને આજે પોલિસ ફરી તેના મેડિકલ ચેકઅપ માટે લઇ ગઇ છે. નોંધનીય છે કે આ જયેશ પટેલનો બીજો મેડિકલ ચેકઅપ છે. મંગળવારે રાત્રે ધરપકડ બાદ બુધવારે પોલીસ જયેશ પટેલને વાઘોડિયા પ્રાથમિક આરોગ્ય કેન્દ્રમાં મેડિકલ ટેસ્ટ માટે લઇ ગઇ હતી. પણ તેમાં જયેશ સહકાર ન આપતા તેનો હાલ બીજી વાર મેડિકલ ટેસ્ટ થઇ રહ્યો છે. નોંધનીય છે કે પારૂલ યુનિવર્સિટીના પૂર્વ સંચાલક જયેશ પટેલ પર તેની જ યુનિવર્સિટીમાં ભણતી 21 વર્ષીય યુવતી સાથે દુષ્કર્મ કરવાનો આરોપ છે. ત્યારે વાધોડિયા ખાતે પોતાના મેડિકલ ટેસ્ટ દરમિયાન જયેશ પટેલે ડોક્ટર્સને બિલકુલ પણ સહકાર નહતો આપ્યો. જેના કારણે તેનો ફરીથી મેડિકલ ચેકઅપ કરવામાં આવી રહ્યો છે.